होलिका हिंदू कथा में बर्णित एक ठो राक्षसी रहली जिनके दहन (जरवले) के घटना हिंदू तिहवार होली से जुड़ल बा। होलिका राक्षस राजा हिरण्यकश्यप के बहिन आ बिष्णु के भक्त प्रह्लाद के फूआ रहली। कथा के मोताबिक, होलिका के आगि से ना जरे के बरदान मिलल रहल। प्रहलाद बिष्णु के भक्त रहलें आ एही बात से नराज हिरण्यकश्यप अपनी बहिन होलिका से प्रहलाद के गोदी में ले के आगि में बइठ जाए के कहलें; बाकी बिष्णु के परभाव से होलिका जर गइली आ प्रहलाद बच गइलें।